האוניברסיטה הרפואית בקייב

היסטוריה והווה

האוניברסיטה הרפואית בקייב KMU of UAFM הייתה לאוניברסיטה הפרטית הראשונה לרפואה שהוקמה במדינת אוקראינה (ובברית המועצות בכלל) בשנת 1992 עם סיום התפרקות ברית המועצות. מייסדה, ד"ר ולרי פוקנביץ' (Pokanevich Valeriy) ייסד את המוסד מתוך מטרה לשלב את לימודי הרפואה הקונבנציונלית ביחד עם לימודי רפואה אלטרנטיבית דוגמת רפואה עממית ופיטותרפיה (Phytotherapy). האוניברסיטה נחשבת לאוניברסיטה קטנה לרפואה וייתכן שהיא האוניברסיטה הקטנה ביותר במדינת אוקראינה בכלל.
נשיא האוניברסיטה כיום הוא ד"ר אלכסנדר פוקנֶביץ', מומחה לטראומה אורתופדית ובנו של מייסד האוניברסיטה ד"ר ולרי פוקנביץ'.
רקטור האוניברסיטה הוא פרופ' מיסט יוצ'נקו, ראש הפקולטה לפרמקולוגיה לשעבר באוניברסיטת בוגמולטס.

הרכב אוכלוסיית סטודנטים

כמחצית מאוכלוסיית הסטודנטים הינה מקומית והשאר הינם סטודנטים זרים מכארבעים מדינות שונות ובהן מזרח אירופה, מולדובה, רוסיה, פולין, איראן, טורקיה, גאורגיה, מרוקו, ערב הסעודית, ירדן, דרום אמריקה, דרום אפריקה, אך בעיקר מהודו, אפריקה ועיראק.

פרקטיקה

בשנים הקליניות כיתות הסטודנטים ממוקמים במספר בתי חולים המרוחקים זה מזה בקייב; בדרך כלל קיימת חפיפה במתקנים הקליניים של האוניברסיטה השניה, אוניברסיטת בוגמולטס. כאשר הבניין הראשי הוא במתחם בית החולים מס' 1 בקייב (בתי החולים בקייב ממוינים במספרים לא על פי איכותם אלא במספרים סידוריים). בנוסף לכך לסטודנטים המבצעים התמחות ("אינטרנטורה") מתבצעת פרקטיקה גם בבתי חולים פרטיים בקייב תמורת תשלום בעד ההתמחות בשונה מהארץ שבה המתמחים מקבלים שכר.

שיתופי פעולה

על פי האוניברסיטה, קיימים איתה הסכמי שיתוף פעולה עם מגוון מוסדות אקדמיים בעולם, כמו למשל אוניברסיטת ניו-יורק בארצות הברית, אוניברסיטת קטוביץ' בפולין, ואוניברסיטאות נוספות בשווייץ, טוקיו, קרואטיה, רוסיה, אוסטריה יפן ועוד ביולי 2015 הושג הסכם על הקמת קמפוס נוסף של האוניברסיטה בפולין, ובכך הפכה לאוניברסיטה הראשונה שלה קמפוס לימודים מחוץ לגבולות אוקראינה.
כמו כן, האוניברסיטה משמשת כמקום מרכזי לבחינות TOEFL בקייב, וזאת בהסמכתו ורישיונו של הארגון האמריקאי לבחינות והערכה ETS.

התוכנית באנגלית

בשנת 2015 ייסדה האוניברסיטה תוכנית באנגלית ללימודי רפואה כללית, המיועדת בעיקר לסטודנטים זרים. בתוכנית זו תלמידים ממדינות שונות ברחבי העולם.
בשנת 2015 ייסדה האוניברסיטה נציגות רשמית בישראל במטרה לפנות לקהל יעד זה, אך לאחר פרסום ושיווק החליטה הנציגות לחדול ולנתק את הקשר עם אוניברסיטה זו בשל הפרת הסכמים. רמת הלימודים באוניברסיטה זו נמוכה יחסית וחסרים שם אמצעי הוראה בסיסיים שעל פי הסכמים עם הנציגות היו אמורים להתווסף כבר בשנת 2015.

הכרה

האוניברסיטה רשומה על ידי IMED, דבר המקנה הכרה אוטומטית בארצות הברית, קנדה, אוסטרליה, ישראל ועוד, והמאפשר להיבחן בבחינות הרישוי ברפואה באותן המדינות, אך מאידך גיסא היא מופיעה ברשימה מיוחדת של הרשויות בבריטניה כאוניברסיטאות העשויות להיות מוכרות בממלכה המאוחדת באופן אינדיווידואלי, לפי הרשויות בבריטניה מופיעות ברשימה זו מוסדות שלגביהם יש מידע שתלמידים הועברו עם ציון של פחות מ-50 נקודות, או לחלופין במקומות שבהם התנאים והסטנדרטים לא עוברים את הרף המינימלי הנדרש. 
This list contains qualifications which we know are acceptable for some, but not all, graduates. We need to carry out further checks before we can decide whether the qualification awarded to the particular graduate meets our criteria. The acceptability of the qualification will depend on the arrangements that applied to the individual graduate.
הנהלת האוניברסיטה מצידה טוענת שהיא נמצאת ברשימה זו עקב נקמנותם של מספר סטודנטים אשר נכשלו במבחנים וסולקו מהאוניברסיטה וביקשו לפגוע בשמה הטוב של האוניברסיטה. האוניברסיטה הקשיחה בשנים האחרונות את תנאי הקבלה עקב מספר גבוה של מועמדים. בנוסף לכך, עקב רפורמות שהממשל מנסה לקדם בשיפור שירותי הבריאות וניסוי ההתקרבות לאיחוד האירופי, לפי החוק האוקראיני שעבר שינוי בשנת 2017 נדרש מהמקומיים רף גבוה יחסית של ציון במבחן ידע ממשלתי שנקרא ЗНО (הכולל בין היתר כימיה, ביולוגיה ואנגלית) כדי להתקבל ללימודי רפואה. 
האוניברסיטה חברה מייסדת במרכז הבין-אוניברסיטאי למחקר ושיתוף פעולה עם מזרח ודרום מזרח אירופה (CIRCEOS) שמרכזה באיטליה, וחברה שותפה במרכז זה יחד עם חמש אוניברסיטאות אחרות מאוקראינה וכ-50 אוניברסיטאות אחרות באירופה כגון פינלנד, הונגריה, רומניה, לטביה, צ'כיה, רוסיה, פולין ועוד.

הפקולטות ומבני האוניברסיטה

הפקולטה לרפואה - לימודים לתואר ד"ר לרפואה (MD) במשך 6 שנים. מחלקות שונות להתמחויות ברפואה ולפוסט דוקטורט. דיקן הפקולטה הוא פרופ' סטדניק ולדימיר.
הפקולטה לרפואת שיניים - לימודים לתואר ד"ר לרפואת שיניים (DMD) במשך 5 שנים. מחלקות שונות להתמחויות ברפואת שיניים ולפוסט דוקטורט. דיקנית הפקולטה היא פרופ' אירינה פצ'קובסקה.
הפקולטה לרוקחות - לימודים לתואר מוסמך ברוקחות במשך 5 שנים (נכון להיום תוכנית לימודים בשפה הרוסית/ אוקראינית בלבד). דיקנית הפקולטה היא פרופ' אלנה וזובאיה.

מבני האוניברסיטה

הקמפוס הראשי של האוניברסיטה ממוקם בדרך חרקוב 121 בקייב. הבניין הראשי של הפקולטה לרפואה כללית ממוקם בקמפוס ענק שבו גם בנייני בית החולים מס' 1 בקייב בסמוך לדרך חרקוב בקייב. בקמפוס זה נמצאים המחלקה לאנטומיה. המחלקה לאנטומיה פתולוגית, המחלקה להיסטולוגיה, המחלקה לביולוגיה, המחלקה למיקרוביולוגיה ואימונולוגיה, המחלקה לפיזיולוגיה וביופיזיקה, המחלקה לפרמקולוגיה, המחלקה לכימיה תרופתית, המחלקה למחלות פנימיות, המחלקה לכירורגיה, המחלקה למיילדות וגינקולוגיה, המחלקה למדעי הרוח, ועוד. מחלקות קליניות וכיתות נוספות מפוזרות בעוד כשבעה עשר בתי חולים ייעודיים בעיר. החל משנת 2018 האוניברסיטה רכשה מבנה גדול מאוד וחדיש  ברחוב בוריספלסקה באותו איזור, שם נמצאים רוב הכיתות לשנים הפרה קליניות,   לשם גם עברו רוב משרדי האוניברסיטה, הדקאנט, המחלקה הפיננסית, משרד הרקטור ועוד.  
הפקולטה לרפואת שיניים, לרבות כיתות ההוראה ומעבדות השיניים, ממוקמות ברחוב יוגן פוטיר 7 בקייב. הפקולטה לרפואת שיניים עברה שיפוץ מאסיבי לפני ארבע שנים והיא הפכה לפקולטה לרפואת שיניים הנאה והמתקדמת ביותר באוקראינה,  ביחס לפקולטות הציבוריות.  במבנה פקולטה זו קיימת מחלקה למבחני הסמכה אמריקאים כדוגמת TOFEL ואחרות.

מעונות האוניברסיטה

מעונות האוניברסיטה של הפקולטה לרפואה כללית ממוקמים ברחוב גורליבסקיה בסמיכות לבניין הראשי, במרחק של כ- 7 דקות הליכה ממנו. החל משנת 2015, עקב מצוקת מקום במעונות הרישמיים, הנהלת האוניברסיטה חתמה על הסכם עם הנהלת אוניברסיטת אודסה למשפטים בקייב, על שימוש במעונות החדשים של אוניברסיטת אודסה שנבנו בסמוך לשנה זו. מעונות הפקולטה לרפואת שיניים ונמצאים במרחק שעה נסיעה מהפקולטה הראשית.
המבנה הראשי של הנהלת האוניברסיטה ממוקם במבנה עתיק וארכיטקטוני בן שתי קומות (מהחזית נראית קומה אחת) בעיר קייב ברחוב לֶבַה טולסטובה 9 שבמרכז העיר קייב, 
מבנה זה בבעלותה של האוניברסיטה. בשנת 2019 האוניברסיטה מכרה את מבנה ההנהלה הראשית שהוא בעל ערך רב מבחינה נדל"נית בשל מיקומו במרכז העיר, כפי הנראה תמורת מיליוני דולרים.